यद्यपि, संविधानप्रति फोरमलगायत केही राजनीतिक समूहको असहमति ठीक थियो भन्ने होइन । उनीहरु हिजो गलत अडानमा थिए । संविधानसभाको ९० प्रतिशत मतबाट जारी संविधानलाई नमान्ने अडान कुनै पनि हालतमा स्वीकार्य थिएन । सार्वभौम संविधानसभाको लोकतान्त्रिक र सहभागितामूलक प्रक्रियाबाट जारी गरिएको संविधानलाई स्वीकार्नु यस मुलुकको भलो चिताउने हरेक नागरिक र राजनीतिक शक्तिको कर्तव्य हो । कुनै असहमति वा असन्तुष्टि छन् भने तिनको विधिसम्मत तरिकाले सम्बोधन खोजिनुपर्छ । त्यो भनेको संविधानको दायराभित्रै रहेर गर्नुपर्छ ।
